เสวนา ม.อุบลฯ ตัด เกษียร เตชะพีระ ออกเพิ่ม 2 รายชื่อใหม่
สรุปรายชื่อวิทยากรเสวนาปฏิรูปการเมืองมหาวิทยาลัยอุบลราชธานีรอบสุดท้าย ตัด เกษียร เตชะพีระ ออกจากวิทยากรเพิ่ม สมบัติ จันทรวงศ์ และ ม.ร.ว.พฤทธิสาณ ชุมพล แทน20 ก.พ. 2558 รายงานว่า รศ.ดร.ไชยันต์ รัชชกูล คณบดีคณะรัฐศาสตร์ มหาวิทยาลัยอุบลราชธานี เผยความคืบหน้าของเวทีเสวนาทางวิชาการหัวข้อ การปฏิรูปทางการเมือง เพื่อความงาม ความเจริญ และความเป็นธรรม ซึ่งจะจัดขึ้นในวันที่ 27 กุมภาพันธ์นี้ ว่าหลังจากได้หารือกับฝ่ายทหาร อธิการบดี และคณาจารย์จำนวนหนึ่งเพื่อการจัดเสวนาที่ เสนอไปข้างหน้า แล้วนั้น สรุปว่างานเสวนาจะจัดขึ้นตามกำหนดเดิม แต่เปลี่ยนแปลงรายชื่อวิทยากรเป็น ศ.ดร.สมบัติ จันทรวงศ์ รศ.ม.ร.ว.พฤทธิสาณ ชุมพล ศ.ดร.วรเจตน์ ภาคีรัตน์ และ นายอธึกกิต แสวงสุข (ใบตองแห้ง) โดยมี ดร.ฐิติพล ภักดีวานิช เป็นผู้ดำเนินรายการทั้งนี้ งานเสวนาดังกล่าว เป็นส่วนหนึ่งของ มหกรรมวิชาการทางสังคมศาสตร์แห่งชาติ ประจำปีการศึกษา 2557 โดยวิทยากรตามกำหนดการเดิม ได้แก่ ศ.ดร.เกษียร เตชะพีระ ศ.ดร.วรเจตน์ ภาคีรัตน์ นายอธึกกิต แสวงสุข (ใบตองแห้ง) ดร.ฐิติพล ภักดีวานิช และ ดร.ณรุจน์ วศินปิยมงคลมีรายงานข่าวว่าก่อนหน้านี้ คณะผู้จัดงานมีความเห็นร่วมกันให้เชิญสมาชิกสภาปฏิรูปแห่งชาติ (สปช.) ร่วมเป็นวิทยากร เพื่อนำเสนอมุมมองที่หลากหลายบนเวที อาทิ ศ.ดร.ศุภชัย ยาวะประภาษ และนายนิมิต สิทธิไตรย์ ซึ่งเป็นประธานคณะกรรมการหอการค้าจังหวัดอุบลราชธานี แต่วิทยากรจาก สปช. ไม่สามารถมาร่วมงานได้ตามวันที่กำหนด
สรุปรายชื่อวิทยากรเสวนาปฏิรูปการเมืองมหาวิทยาลัยอุบลราชธานีรอบสุดท้าย ตัด เกษียร เตชะพีระ ออกจากวิทยากรเพิ่ม สมบัติ จันทรวงศ์ และ ม.ร.ว.พฤทธิสาณ ชุมพล แทน20 ก.พ.
คณะรัฐศาสตร์ มหาวิทยาลัยอุบลราชธานี,มหกรรมวิชาการทางสังคมศาสตร์แห่งชาติ,เกษียร เตชะพีระ